કહેવતમાં કહ્યું છે કે ધરતીનો છેડો ઘર. આ ઘર સાથે જોડાયેલી કેટલીક કહેવતો પર ઉડતી નજર કરી લઈએ. (૧) વરમાંથી ઘર થાય પણ ઘરમાંથી વર થોડો જ થાય ? (૨) કૂવો વંઠે કબૂતર પેઠે, ઘર વંઠે ભગતડું પેઠે. (૩) જેને ઘેર પારણું એનું શોભે બારણું (૪) ઘર માંડ્યું કે તોલડી તેર વાનાં માગે (૫) ઘરમાં બિલાડીથી બીએ ને બહાર વાઘ મારે (૬) ઘરડા વગર ઘરનું ઢાંકણ નહીં. (૭) જેના ઘરમાં ઘરડું નહીં તેનું ઘર ગધેડે ચડે (૮) ફુવડને ઘેર જોડ કમાડ, ઉઘાડે કોણ ને વાસે કોણ ? (૯) ઘરમાં કઈં ચાલે નહીં ને બહાર બબ્બે તલવાર બાંધે (૧૦) હજાર ગાઉ દૂર જઈએ તો પણ ઘર તો સાંભરે જ (૧૧) ઘેર ઘેર માટીના ચૂલા (૧૨) ઘરની ધોરાજી હાંકવી (૧૩) ઘર કહે તોડી જો ને વિવાહ કહે માંડી જો.